مناطق اسيا

مناطق اسيا هى مناطق جغرافيه رئيسيه موجوده فى قارة اسيا وهى أكبر قارات العالم وأكثرها تنوعا.

تنقسم قارة اسيا إلى عدة مناطق رئيسيه وهى شمال اسيا، اسيا الوسطى، شرق اسيا، غرب اسيا، جنوب اسيا، جنوب شرق اسيا. وبتتميز كل منطقه رئيسيه بخصائها المميزه وتشابه ثقافى نوعا ما بين دولها.

 شمال اسيا 
يمتد الجزء ده من اسيا عبر الجزء الشمالى من روسيا، وبيعرف بسيبيريا وبتتميز المنطقه دى بمناخ قطبى أو شبه قطبى، وشتاء طويل وصيف قصير وغابات كثيفه من الصنوبر والأرز السيبيرى وموارد طبيعيه ضخمه زى النفط والغاز الطبيعى والمعادن ومن الأمثلة على الدول الموجوده فى شمال اسيا هى روسيا (جزء سيبيري).

 اسيا الوسطى 
دول اسيا الوسطى بتتكون غالبا من سهول وهضاب واقتصادها بيعتمد على الزراعه والرعى، وبعض الموارد المعدنيه.

ومن الأمثلة على دول اسيا الوسطى زى كازاخستان، أوزبكستان، تركمانستان، قيرغيزستان، طاجيكستان.

 شرق اسيا 
بتقع منطقة شرق اسيا فى الجزء الشرقى لقارة اسيا، اللى بيطل على المحيط الهادئ. وبتتميز منطقة شرق اسيا بكثافه سكانيه عاليه واقتصادات صناعيه وتقنيه متقدمه، زى اليابان وكوريا الجنوبيه وبتمتلك المنطقه ثقافات غنيه بتشمل اللغه، الادب، والموسيقى التقليديه.

ومن الأمثلة على دول شرق اسيا زى الصين، اليابان، كوريا الشمالية، كوريا الجنوبية، منغوليا.

 غرب اسيا 
منطقه غرب اسيا بتمتد من شرق البحر المتوسط لغاية ايران وبتضم المنطقه كل الدول العربيه الاسيويه اللى بتقع ضمن الشرق الاوسط وبتتميز أنها منطقه تاريخيه مليئه بالحضارات القديمه وبتمتلك موارد نفطيه كبيره تلعب دورا مهما فى الاقتصاد العالمى.

ومن الأمثلة على دول غرب اسيا زى سوريا، العراق، لبنان، ايران، معظم أجزاء تركيا، الاردن، فلسطين، السعودية، الامارات، اليمن، قطر.

 جنوب اسيا 
منطقه جنوب اسيا بتقع جنوب جبال الهملايا وبتطل على المحيط الهندى وبتتميز مناخ استوائى ورطب وكثافه سكانيه عاليه جدا.

من الأمثله على دول جنوب اسيا زى الهند، باكستان، بنغلاديش، نيبال، سريلانكا، بوتان، المالديف.

 جنوب شرق اسيا 
منطقه جنوب شرق اسيا بتقع بين المحيطين الهندى والهادئ وبتتميز أنها بتمتلك ثقافات متنوعه ولغات متعدده.

من الأمثله على دول جنوب شرق اسيا زى ماليزيا، اندونيسيا، فيتنام.

 لينكات برانيه 


 مصادر 


تصنيف:قارة اسيا